AAP takes out candle march in protest against ordinance related to farmers | आप ने किसानों से संबंधी आर्डिनेंस के विरोध में निकाला कैंडल मार्च - Dainik Bhaskar
AAP Takes Out Candle March In Protest Against Ordinance Related To Farmers
आम आदमी पार्टी:आप ने किसानों से संबंधी आर्डिनेंस के विरोध में निकाला कैंडल मार्च
कलानौर13 दिन पहले
आम आदमी पार्टी हलका डेरा बाबा नानक से अमरजीत सिंह उदोवाली के नेतृत्व में केंद्र सरकार द्वारा जारी किए तीन आर्डिनेंस के विरोध में कैंडल रोष मार्च निकाला गया। इस मार्च की आरम्भता हकीमपुर रोड से शुरू हुई, जो मेन बाजार से होता हुआ बस स्टैंड से होकर मेन बाजार के चौक में समाप्त हुआ। इस दौरान आप नेता अमरजीत सिंह ने कहा कि किसान और मजदूर विरोधी आर्डिनेंस और स्कूल फीसों के विरोध में यह मार्च किया गया है।
इस मार्च सोई हुई सरकारों को जगाने के लिए निकाला गया है। उन्होंने कहा कि जब तक केंद्र सरकार द्वारा तीन आर्डिनेंस वापस नहीं लिए जाते और पंजाब सरकार द्वारा स्कूल फीसें लेने संबंधी फैसला वापस नहीं लिया जाता, उनका संघर्ष जारी रहेगा। यहां रणजोध सिंह, जगजीत सिंह, सुखविंदर सिंह, नत्थ सिंह, जोगिंदर सिंह, राजवीर सिंह, अमृत सिंह मौजूद रहे।